《桢尹怀安诸儿在学偶作自遣》
明代·吴琏

男子分明百事堪，人情谁不愿生男。河东三凤已多二，荀氏八龙还欠三。

一坐琴堂春澹澹，四开黄卷夜喃喃。不知天意诚何似，只各辛勤老自甘。

作者简介：吴琏，字美中。南海人。明宪宗成化二十年（一四八四）进士。授直隶含山知县。值年荒，多方赈救，作粥糜以饷流移，前后所活盈万。政暇，授生徒以《周易》。逾年，以忧去任。起后知进贤县，以守正不合，引疾归。卒年八十馀。著有《竹庐诗集》。清道光《广东通志》卷二七六有传。吴琏诗，以嘉靖九年南海吴氏家刊本《竹庐诗集》为底本。